ภาวะเศรษฐกิจการเกษตรในไตรมาส 2 ของปี 2565 ขยายตัวร้อยละ 5.7 โดยเฉพาะกลุ่มสาขาพืชขยายตัวกว่าร้อยละ 9
นายฉันทานนท์ วรรณเขจร เลขาธิการสำนักงานเศรษฐกิจการเกษตร ในฐานะโฆษกกระทรวงเกษตรและสหกรณ์  กล่าวถึงอัตราการเจริญเติบโตของภาวะเศรษฐกิจการเกษตร หรือ GDP ภาคเกษตรช่วงไตรมาสที่ 2 ของปี 2565 ว่า ภาวะเศรษฐกิจการเกษตรในไตรมาส 2 ของปี 2565 ระหว่างเดือนเมษายน–มิถุนายน ขยายตัวร้อยละ 5.7 เปรียบเทียบกับช่วงเดียวกันของปี 2564 ซึ่งเป็นการเติบโตได้ดีต่อเนื่องจากไตรมาสแรกที่ขยายตัวร้อยละ 4.1 โดยเฉพาะในกลุ่มสาขาพืช ขยายตัวร้อยละ 9.3 แสดงให้เห็นว่าภาคการเกษตรขยายตัวเพิ่มขึ้น ซึ่งส่งผลดีต่อเกษตรกรที่มีอยู่กว่า 30 ล้านคน มีรายได้เพิ่มมากขึ้น กระทรวงเกษตรและสหกรณ์ มีนโยบายขับเคลื่อนให้ภาคเกษตรเติบโตอย่างต่อเนื่อง ภายยุทธศาสตร์ของกระทรวงเกษตรและสหกรณ์ในการขับเคลื่อนภาคการเกษตร นำเทคโนโลยีนวัตกรรมระบบ Big Data  มาช่วยลดต้นทุน รวมถึงแนวทางตลาดนำการผลิต พร้อมสนับสนุนเกษตรกรโดยเฉพาะมีปริมาณน้ำเพื่อการเกษตรให้มากขึ้น ทำเกษตรให้เหมาะสมกับพื้นที่ รวมถึงความร่วมมือกับภาคเอกชนให้เกษตรกรมีการจำหน่ายสินค้าราคาได้เหมาะสม สอดคล้องกับบริบทของโลกที่เปลี่ยนแปลงไป นอกจากสุขอนามัยความปลอดภัยแล้วยัง ต้องให้ความสำคัญนโยบายด้านสิ่งแวดล้อม เพื่อผลดีต่อภาคการค้าเลขาธิการสำนักงานเศรษฐกิจการเกษตร ยังได้แนะนำให้เกษตรกรดำเนินการตามนโยบายเศรษกิจชีวภาพ หรือ BCG โมเดล เพื่อเป็นประโยชน์ต่อการสร้างมูลค่าเพิ่มให้สินค้าเกษตร เกิดมูลค่าเพิ่มขึ้น